गर्भवती महिला पर युवकों ने किया चाकुओं से हमला
रेलवे स्टेशन रोड पर बस स्टैंड के पास मंगलवार काे सिटी थाने से 300 मीटर की दूरी पर तीन युवकों ने एक गर्भवती महिला पर चाकू से हमला कर दिया। इससे महिला जमीन पर गिरकर बेहोश हाे गई। पीपल मोहल्ला की सोनीबाई पति संतोष केवट (23) को सरकारी अस्पताल में भर्ती कराया। घटना के बाद आरोपी भाग गए। पुलिस ने धर्मेंद्र भदौरिया के खिलाफ केस दर्ज किया। सोनीबाई ने बताया भाई रोशन केवट का सोमवार को कलारी के पास कुछ युवकों से झगड़ा हुआ था। उसी दिन दोपहर रोशन मोहल्ले में बेहोश मिला। मंगलवार सुबह घटना के बारे में बताया। रोशन उन युवकों से बदला लेने के लिए घर से निकला।
बहन सोनी, मनीषा व बबीता के साथ उसे ढूंढने निकली थी। सोनी बाई ने बताया सुबह 10.30 बजे बस स्टैंड से लगी कलारी के सामने पहुंची तो तीन युवक रोशन को चाकू दिखाकर गाली-गलौज कर रहे थे। एक युवक ने चाकू से वार कर दिया। घबराहट में बेहोश हो गई। मनीषा, बबीता ने सरकारी अस्पताल में भर्ती करवाया। एएसआई भोजराज बरवड़े ने बताया भदौरिया ने 500 रुपए के लिए अड़ीबाजी की। रुपए नहीं देने पर मारपीट की। पुलिस ने 5 बजे चामुंडा चौराहे से आरोपी को हिरासत में ले लिया। रोशन केवट को थाने लाया है।
शिशु की धड़कन नहीं चलने पर सोनोग्राफी कराई
गर्भवती सोनीबाई को उपचार के बाद होश आया। सोनीबाई ने 21 सप्ताह के गर्भस्थ शिशु की धड़कन नहीं चलने के बारे में बताया। इसके बाद घायल महिला जोर-जोर से राेने लगी। पुलिस ने महिला की सोनोग्राफी कराई जो नार्मल आई। डॉक्टर पूनम गौर ने बताया शिशु और महिला की हालत ठीक है।
इटारसी| अस्पताल में भर्ती सोनीबाई।
hin_Deva hin_Deva hin_Deva hin_Deva hin_Deva mai_Deva